4. pielikums

Ārlietu ministrijas

2024. gada 8. jūlija rīkojumam Nr. LV-350

**Iesniedzēja apliecinājums**

Es, *< iesniedzēja organizācijas nosaukums*> <*paraksta tiesīgās vai pilnvarotās personas amats*> <*vārds uzvārds*>, ar parakstu apliecinu, ka:

1. esmu iepazinies ar konkursa nolikumu un tā pielikumiem un piekrītu visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav, un priekšizpētes vizītes īstenošanas gaitā apņemos tos ievērot;
2. esmu iepazinies ar konkursa nolikumā aprakstīto priekšizpētes vizītes īstenošanas periodu, iesniegumu izvērtēšanas kārtību, iesniegumu apstiprināšanas un līgumu slēgšanas kārtību, priekšizpētes vizītes pārskatu kārtību un tur norādītajiem termiņiem.
3. apliecinu iesniegto dokumentu īstumu un priekšizpētes vizītes iesniegumā sniegtās informācijas pareizību un precizitāti un uzņemas par to atbildību;
4. apliecinu, ka esmu iepazinies ar Ārlietu ministrijas fizisko personu datu apstrādes noteikumiem un piekrītu savu fizisko personu datu apstrādei konkursa īstenošanas ietvaros;
5. nodrošinu, ka pieteikumā norādīto trešo personu personas dati tiek apstrādāti tiesiski un attiecīgās informācijas iekļaušana pieteikumā ir saskaņota, kā arī, nodrošina šo trešo personu iepazīstināšanu ar Ārlietu ministrijas nolikumā un privātuma politikā iekļauto informāciju par personas datu apstrādi. Jebkurā gadījumā, uzņemas pilnu atbildību, tiktāl, ciktāl pretenzija izriet no iesniedzēja darbības vai bezdarbības no šīm trešajām personām par personas datu apstrādes aspektiem, kuru personas dati tiek iesniegti
6. apzinos, ka uzņemos atbildību par priekšizpētes vizītes īstenošanu un vadību, kā arī par priekšizpētes vizītes rezultātiem;
7. esmu informējis priekšizpētes vizītes iesaistīto personālu un sadarbības partneri par konkursa prasībām un esmu vienojies ar personālu un sadarbības partneri par lomu un darbu sadalījumu priekšizpētes vizītes īstenošanā;
8. esmu pārliecinājies, ka priekšizpētes vizītē iesaistītais personāls un sadarbības partneri būs pieejami priekšizpētes vizītes īstenošanas laikā un tie apņemas pildīt iesniegumā minētos pienākumus, ja tiks pieņemts lēmums slēgt granta līgumu;
9. apliecinu, ka priekšizpētes vizītes iesniedzēja organizācija nav pasludināta par maksātnespējīgu, neatrodas tiesiskās aizsardzības vai likvidācijas procesā, tās saimnieciskā darbība nav apturēta vai pārtraukta, nav uzsākta tiesvedība par tā darbības izbeigšanu, maksātnespēju vai bankrotu (neattiecas uz valsts, pašvaldību iestādēm un citām publisko tiesību juridiskajām personām), nav piemērota sanācija vai mierizlīgums un tai nav nodokļu un valsts sociālās apdrošināšanas obligāto iemaksu parādi, kas kopsummā pārsniedz 150 EUR;
10. neesmu piesaistījis priekšizpētes vizītes īstenošanā tādas fiziskās personas, kuras ir sodītas, vai juridiskas personas, kam ir piemērots piespiedu ietekmēšanas līdzeklis, par jebkuru no šādiem noziedzīgiem nodarījumiem: kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labuma pieņemšana, komerciāla uzpirkšana, prettiesiska labuma pieprasīšana, pieņemšana vai došana vai tirgošanās ar ietekmi;
11. neesmu piesaistījis projektā tādas fiziskas vai juridiskas personas, pret kurām ir piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē projekta izpildi;
12. apliecinu, ka priekšizpētes vizītes iesniedzēja organizācijai nepastāv saiknes ar jurisdikcijām, kas nodokļu nolūkos nesadarbojas[[1]](#footnote-1), atbilstoši Eiropas Komisijas 2020. gada 14. jūlija ieteikumam (ES) 2020/1039 par valsts finansiālā atbalsta piešķiršanu uzņēmumiem Savienībā atkarībā no tā, vai nepastāv saiknes ar jurisdikcijām, kas nesadarbojas.
13. apņemos nodrošināt priekšizpētes vizītes publicitātes prasību ievērošanu ar priekšizpētes vizītes īstenošanu saistītajās aktivitātēs un informatīvajos materiālos;
14. apņemos saglabāt visu ar priekšizpētes vizītes īstenošanu saistīto dokumentāciju saskaņā ar normatīvajos aktos noteiktajām prasībām un termiņiem;
15. apliecinu, ka neesmu iesniedzis vienu un to pašu iesniegumu finansēšanai no dažādiem finanšu avotiem un nepretendēju saņemt dubultu finansējumu vienu un to pašu aktivitāšu īstenošanai un priekšizpētes vizītes īstenošanā nepiedalās personas, kas pretendē saņemt dubultu finansējumu par vienu un to pašu aktivitāti.

(*Ja projekta iesniedzējs ir gatavs daļēji segt izmaksas (finansiālā vai praktiskā ieguldījuma veidā, t.i., veikt paredzētās aktivitātes, nesaņemot par to atlīdzību)*) Apņemos segt projekta izmaksas (finansiālā vai praktiskā ieguldījuma veidā, ķermeniskas vai bezķermeniskas lietas veidā (natūrā)) \_\_\_ EUR apmērā, kuras esmu norādījis projekta budžeta tāmē.

Apzinos, ka gadījumā, ja tiks konstatēts, ka esmu apzināti vai nolaidības dēļ sniedzis (‑usi) nepatiesas ziņas, iesniedzēja organizācijai tiks liegta iespēja saņemt atbalstu un Ārlietu ministrija varēs vērsties tiesībaizsardzības institūcijās.

|  |  |
| --- | --- |
| Vārds, uzvārds |  |
| Amats |  |
| Paraksts |  |
| Datums un vieta |  |

1. https://data.consilium.europa.eu/doc/document/ST-15429-2017-INIT/en/pdf [↑](#footnote-ref-1)